b'\n_START_ARTICLE_\nCarnot (sta\xc8\x9bie de premetrou din Antwerpen)\n_START_SECTION_\nCaracteristici\n_START_PARAGRAPH_\nSta\xc8\x9bia este construit\xc4\x83 dup\xc4\x83 acela\xc8\x99i model ca \xc8\x99i alte sta\xc8\x9bii ale tunelului Reuzenpijp. La nivelul -1 se afl\xc4\x83 sala pentru bilete, la nivelul -2 este peronul spre centrul ora\xc8\x99ului, iar peronul spre ie\xc8\x99irea din ora\xc8\x99 se g\xc4\x83se\xc8\x99te la nivelul -3, la 25 de metri ad\xc3\xa2ncime fa\xc8\x9b\xc4\x83 de suprafa\xc8\x9b\xc4\x83. Peroanele au 60 de metri lungime fiecare._NEWLINE_Sta\xc8\x9bia Carnot era prev\xc4\x83zut\xc4\x83 a fi deservit\xc4\x83 de liniile de tramvai care circul\xc4\x83 la suprafa\xc8\x9b\xc4\x83, pe Carnotstraat: 10, 24, plus o linie (fosta linie 3) care ar fi mers pe sub strada Kerkstraat p\xc3\xa2n\xc4\x83 \xc3\xaen sta\xc8\x9bia de premetrou Schijnpoort. \xc8\x9ain\xc3\xa2nd cont de distan\xc8\x9ba scurt\xc4\x83 de la Carnot la sta\xc8\x9bia Astrid, Planul Pegasus nu a prev\xc4\x83zut \xc8\x99i deschiderea pentru pasageri a Carnot odat\xc4\x83 cu darea \xc3\xaen exploatare a tunelului.\n_START_SECTION_\nPlanuri de viitor\n_START_PARAGRAPH_\n\xc3\x8encep\xc3\xa2nd de s\xc3\xa2mb\xc4\x83t\xc4\x83, 18 aprilie 2015, tunelul Reuzenpijp a fost pus \xc3\xaen exploatare \xc8\x99i este deservit de tramvaiele liniei 8, care circul\xc4\x83 prin sta\xc8\x9bia Carnot f\xc4\x83r\xc4\x83 s\xc4\x83 opreasc\xc4\x83, dar \xc3\xaencetinind \xc3\xaen timp ce o traverseaz\xc4\x83. Sta\xc8\x9bia este desemnat\xc4\x83 ca ie\xc8\x99ire de urgen\xc8\x9b\xc4\x83 \xc3\xaen cadrul proiectului LIVAN I (LIVAN I RVP 2)._NEWLINE_De Lijn a programat darea \xc3\xaen exploatare a sta\xc8\x9biei Carnot \xc3\xaen 2020.'